পল উইলিয়াম জাইলস পার্কার (; জন্ম: ১৫ জানুয়ারি, ১৯৫৬) বুলাওয়াও এলাকায় জন্মগ্রহণকারী জিম্বাবুয়ীয় বংশোদ্ভূত সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের শুরুরদিকে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ইংরেজ কাউন্টি ক্রিকেটে ডারহাম, নাটাল, সাসেক্স ও কেমব্রিজ বিশ্ববিদ্যালয় দলের প্রতিনিধিত্ব করেন ‘পর্কি’ ডাকনামে পরিচিত পল পার্কার। দলে তিনি মূলতঃ ডানহাতি ব্যাটসম্যান হিসেবে খেলতেন।   প্রথম-শ্রেণীর ক্রিকেট  হোরশ্যামের কলিয়ার্স স্কুলে অধ্যয়নের পর কেমব্রিজের সেন্ট ক্যাথরিন্স কলেজে অধ্যয়ন করেন। সেখানে থেকেই স্নাতকোত্তর ডিগ্রী লাভের পর তিনবার ব্লুধারী হন। প্রথম-শ্রেণীর ক্রিকেটার হিসেবে কেমব্রিজ বিশ্ববিদ্যালয় ক্লাবের প্রতিনিধিত্ব করেন। এছাড়াও, ডারহাম ও সাসেক্স দলে খেলেন। তন্মধ্যে, ১৯৮৮ থেকে ১৯৯১ সাল পর্যন্ত সাসেক্সের অধিনায়কের দায়িত্ব পালন করেছেন তিনি। সবমিলিয়ে ৩৭১টি প্রথম-শ্রেণীর খেলাসহ ৩৪১টি লিস্ট এ খেলায় অংশ নেন।  কেমব্রিজ বিশ্ববিদ্যালয়ের পক্ষে তার প্রথম-শ্রেণীর ক্রিকেটের অভিষেক পর্বটি বেশ নাটকীয় পর্যায়ের ছিল। ০, ১৬, ৮, ৮ ও ২ রান তোলার পর এসেক্সের বিপক্ষে ২১৫ রানের বিশাল ইনিংস খেলেন। এরপর আবারও জোড়া শূন্য রান, ৪০ ও ১৪৮ রান করেন। বিশ্ববিদ্যালয়ে থাকাকালীন তিনবার ব্লুধারী হন। রাগবি খেলায় ব্লু লাভের সম্ভাবনা আঘাতের কারণে হয়ে উঠেনি। সাসেক্স দলে অধিনায়কত্ব করে বেশ সুনাম কুড়িয়েছিলেন।  ১৯৭৬ সাল থেকে ১৯৯৩ সাল পর্যন্ত পল পার্কারের প্রথম-শ্রেণীর খেলোয়াড়ী জীবন চলমান ছিল। ১৯৮০-এর দশকে বেশ কয়েকজন এক টেস্টের বিস্ময়কারীদের অন্যতম ছিলেন পল পার্কার। তিনি অনেকটা দূর্ভাগ্যের শিকারে পরিণত হয়েছিলেন। বিনোদনধর্মী ও সঠিকমানের মাঝারিসারির ব্যাটসম্যান ছিলেন তিনি। স্পিন বোলিংয়ের বিপক্ষে বেশ ভালো খেলতে পারতেন ও উইকেটে দ্রুততার সাথে রান সংগ্রহে মনোযোগী হতেন। কভার অঞ্চলে তার ফিল্ডিংয়ের মান ছিল দূর্দান্ত ও অনেক ক্রিকেটবোদ্ধাই তাকে কার্যকর অল-রাউন্ডার হিসেবে ভাবতে থাকেন।  হাল্কা-পাতলা গড়নের অধিকারী পল পার্কার দ্রুততার সাথে পায়ের কাজ করতে পারতেন। সচরাচর স্পিন বোলিংয়ের বিপক্ষে বেশ ভালো খেলতেন। খুব দ্রুত উইকেটে দৌঁড়ুতে পারতেন। ফলে, নিজেকে একদিনের খেলার উপযোগী হিসেবে গড়ে তোলেন। কভার অঞ্চলে দূর্দান্ত ফিল্ডিং করতেন। নিজের সেরা দিনগুলোয় ডেরেক র‍্যান্ডল ও ডেভিড গাওয়ারের কাতারে নিয়ে যেতেন।  সাসেক্স দলে চার বছর অধিনায়কত্ব করেন। এরপর, প্রথম-শ্রেণীর খেলায় আচমকা জেগে উঠা ডারহাম দলে যোগদান করেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন পল পার্কার। ২৭ আগস্ট, ১৯৮১ তারিখে ওভালে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  ধ্রুপদী শৈলীর মাঝারিসারির ব্যাটসম্যান ছিলেন পল পার্কার। তবে, দূর্ভাগ্যবশতঃ ওভালে সফরকারী অস্ট্রেলিয়া দলের বিপক্ষে একটিমাত্র টেস্টে অংশগ্রহণের সুযোগ পেয়েছিলেন।Cricinfo.com ১৯৮১ সালে ইংল্যান্ড দলের সাথে অস্ট্রেলিয়া গমন করেন। অ্যাশেজ সিরিজের চূড়ান্ত টেস্টে ০ ও ১৩ রান সংগ্রহ করতে পেরেছিলেন।  পরবর্তী শীতকালে ইংল্যান্ড দলের সদস্যরূপে তাকে ভারত ও শ্রীলঙ্কা গমনার্থে দলে রাখা হয়নি। এরপর আর তাকে দল নির্বাচকমণ্ডলীর দৃষ্টিতে দেখা যায়নি।   ব্যক্তিগত জীবন  পেশাগত জীবনে বিদ্যালয়ের শিক্ষক ছিলেন। খেলা থেকে অবসর গ্রহণের পর টনব্রিজে ক্লাসিকসের শিক্ষক হন। ক্রীড়া সাংবাদিকের সন্তান ছিলেন পল পার্কার। বর্তমানে তিনি কেন্টের টনব্রিজ স্কুলে ক্লাসিকস ও মডার্ন ল্যাঙ্গুয়েজেস বিষয়ে শিক্ষাদান করছেন। হিল সাইডে প্রধানশিক্ষক ছিলেন। ব্যক্তিগত জীবনে বিবাহিত তিনি। তার সন্তান জ্যামি পার্কার প্রথম-শ্রেণীর ক্রিকেটে অংশ নিয়েছেন।   তথ্যসূত্র    আরও দেখুন   জর্জ পোপ  ক্রিস বল্ডারস্টোন  এক টেস্টের বিস্ময়কারী  অ্যাশেজ সিরিজের তালিকা  ইংরেজ টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  ব্রিটিশ ইউনিভার্সিটিজ ক্রিকেট দল   বহিঃসংযোগ       বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অক্সফোর্ড ও কেমব্রিজ বিশ্ববিদ্যালয়ের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:টেস্ট ও কাউন্টি ক্রিকেট বোর্ড একাদশের ক্রিকেটার বিষয়শ্রেণী:ডারহামের ক্রিকেটার বিষয়শ্রেণী:ব্রিটিশ ইউনিভার্সিটিজের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:সাসেক্স ক্রিকেট অধিনায়ক বিষয়শ্রেণী:বুলাওয়েও থেকে আগত ক্রিকেটার বিষয়শ্রেণী:সেন্ট ক্যাথারিন্স কলেজ, কেমব্রিজের প্রাক্তন শিক্ষার্থী বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ